ประจำเดือนมาแล้วปวดท้องมากค่ะมาประมาณ5วันแล้วหมดไป พอหมดไปแล้ว5วันมีเลือดออกจากช่องคลอด+กับมีอาการปวดท้องมากๆค่ะ แล้วพอตรวจแล้วตั้งครรภ์ แบบนี้ตั้งครรภ์จริงหรอคะ แล้วอันตรายมั้ยคะ ทั้งๆที่ประจำเดือนมา
สวัสดีค่ะ อาการประจำเดือนมาแล้วปวดท้องนั้น อาจจะเป็นอาการปวดประจำเดือนที่พบได้เป็นปกติ โดยจะเกิดภายในประมาณ 1-2 วันแรกของการมีประจำเดือนโดยอาการที่ต้องสงสัยว่าอาจจะไม่ใช่ปวดประจำเดือนตามปกติ เช่นปวดมากขึ้นเรื่อยๆในแต่ละรอบเดือน ปวดมากจนไม่สามารถทำกิจวัตรประจำวันได้ตามปกติ สาเหตุที่เป็นไปได้กรณีปวดประจำเดือนมากผิดปกติเช่นมีเนื้องอกมดลูกเยื่อบุโพรงมดลูกเจริญขึ้นผิดที่ ซีสต์(ถุงน้ำ)ที่รังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ หรือเป็นภาวะมดลูกอักเสบ หรืออุ้งเชิงกรานอักเสบแต่จากที่กล่าวมา ถ้ามีเลือดที่ออกมาทางช่องคลอดที่ไม่ใช่ประจำเดือน แล้วทำให้เข้าใจผิดว่าเป็นประจำเดือนนั้น อาจจะเป็นเลือดจากภาวะแทรกซ้อนต่างๆของการตั้งครรภ์เช่นแท้ง หรือท้องนอกมดลูก ก็จะทำให้มีเลือดออกทางช่องคลอด ปวดท้องได้เช่นกัน แนะนำการรีบไปพบแพทย์เพื่อตรวจเพิ่มเติม หากยังคงปวดท้องมากขึ้นเรื่อยๆ ในระหว่างนี้งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง